## ZAVOD ZA JAVNO ZDRAVSTVO KARLOVAČKE ŽUPANIJE

# K A R L O V A C

**Dr. Vladka Mačeka 48**

**UPRAVNO VIJEĆE**

**Broj: 02 – 2371/2-22**

**Karlovac, 27. listopad 2022.**

 **Z A P I S N I K**

**s 12. sjednice Upravnog vijeća Zavoda za javno zdravstvo Karlovačke županije, održane dana 27. listopad 2022., s početkom u 15,15 sati u predavaonici, I kat, ul. dr. Vladka Mačeka 48, Karlovac.**

Predsjednik Upravnog vijeća pozdravlja nazočne, konstatira kvorum i predlaže slijedeći dopunjeni:

 **D N E V N I R E D**

**1. Usvajanje zapisnika sa 11. sjednice Upravnog vijeća Zavoda za javno zdravstvo**

 **Karlovačke županije.**

**2. Izvješće o poslovanju Zavoda za javno zdravstvo Karlovačke županije za**

    razdoblje siječanj – rujan 2022.

**3. Odluka o imenovanju zamjenika ravnatelja.**

4. Utvrđivanje potrebe zapošljavanja.

**5. Odluka o imenovanju potpisnika putnih naloga ravnatelju.**

**6. Odluka o utvrđivanju cijene zdravstvene usluge cijepljenja za cjepiva koja nisu u**

 **Provedbenom programu cijepljenja u Republici Hrvatskoj.**

**7. Odluka o ovlaštenju ravnatelja o utvrđivanju cijena zdravstvenih usluga**

**8. Odluka o oročavanju sredstava.**

**9. Odluka o otpisu potraživanja u zastari.**

**10. Različito.**

Predloženi dnevni red je usvojen.

Odluke:

 **Točka 1.**

Usvaja se zapisnik sa 11. sjednice Upravnog vijeća Zavoda za javno zdravstvo Karlovačke županije, bez primjedbi.

 **Točka 2.**

Usvaja se Izvješće o poslovanju Zavoda za javno zdravstvo Karlovačke županije za razdoblje siječanj - rujan 2022.

 **Točka 3.**

Jelica Magdić, dr. med. spec., imenuje se zamjenicom ravnatelja Zavoda za javno zdravstvo Karlovačke županije, počev od 1. studeni 2022., do isteka mandata na koji je imenovan ravnatelj, odnosno do 30. rujan 2026.

 **Točka 4.**

Utvrđuje se potreba zapošljavanja u Službi za mikrobiologiju i parazitologiju:

* zdravstvenog djelatnika prvostupnika na uzimanju uzoraka i unosu podataka, na neodređeno vrijeme, 1 izvršitelj,
* zdravstvenog djelatnika na uzimanju uzoraka i unosu podataka, na određeno vrijeme, do 6 mjeseci, pola radnog vremena (20 sati tjedno).

 **Točka 5.**

Jelica Magdić, dr. med. spec. i Vesna Gorić, mag. iur. imenuju se potpisnicima putnih naloga za službeni put ravnatelja Branka Zoretić, mag. oec.

 **Točka 6.**

1. Utvrđuje se cijena zdravstvene usluge cijepljenja za cjepiva koja nisu u Provedbenom programu cijepljenja u Republici Hrvatskoj u iznosu od 130,00 kn (17,25 eura) uvećano za troškove nabavne cijene cjepiva.
2. Cijena iz točke 1. ove Odluke primjenjuje se od 28. listopada 22022.

 **Točka 7.**

1. Ovlašćuje se ravnatelj Zavoda za javno zdravstvo Karlovačke županije donositi odluke o korekciji cijena usluga koje Zavod za javno zdravstvo Karlovačke županije pruža na tržištu, do 15% od utvrdjene cijene, ukoliko procijeni da je to ekonomski opravdano (primjerice, veliki broj usluga, konkurencija drugih ponuditelja i dr.), u cilju dobivanja poslova na tržištu.

2. O postupanju iz točke 1. ove Odluke ravnatelj će izvijestiti Upravno vijeće Zavoda za javno zdravstvo Karlovačke županije.

 **Točka 8.**

Odobrava se oročenje sredstava u iznosu od 400.000,00 kn pri Karlovačkoj banci Karlovac, na rok od jedne godine.

 **Točka 9.**

Odobrava se otpis potraživanja u iznosu od 96.855,90 kn koja su nastala od 01.01.2017. do 31.12.2018. godine za koje je nastupila zastara, te više ne postoji mogućnost naplate.

 **Točka 10.**

Branko Zoretić, mag. oec., ravnatelj Zavoda izvijestio je Upravno vijeće o tijeku radova na uređenju interne prometnice prema objektu Službe za zdravstvenu ekologiju i sanaciji samog objekta.

 -----------

  **PREDSJEDNIK**

 **UPRAVNOG VIJEĆA**

 **Prim. dr. sc. Hrvoje Cvitanović, dr. med.**